KCR कर सकते हैं सिफारिश, नड्‌डा के घर शाह समेत बड़े नेताओं ने 4 घंटे बैठक की
Telangana 2023 Assembly Election BJP Strategy बीजेपी ने इसकी तैयारियां शुरू कर दी हैं। मंगलवार को भाजपा अध्यक्ष जेपी नड्डा के घर तेलंगाना चुनाव की रणनीति बनाने को लेकर अहम बैठक हुई
तेलंगाना में साल 2023 के आखिर में विधानसभा चुनाव होने हैं। लेकिन बीजेपी नेताओं को आशंका है कि सीएम KCR राज्य में जल्द चुनाव कराने की सिफारिश कर सकते हैं। इसीलिए बीजेपी ने राज्य में पार्टी को बूथ स्तर पर मजबूत करने का अभियान शुरू कर दिया है।
मंगलवार को भाजपा अध्यक्ष जेपी नड्डा के दिल्ली स्थित घर में तेलंगाना चुनाव की रणनीति बनाने को लेकर अहम बैठक हुई। 4 घंटे तक चली इस बैठक में गृह मंत्री अमित शाह सहित राज्य के दिग्गज नेता भी मौजूद रहे। इसमें तय किया गया कि बीजेपी के टॉप लीडर्स आने वाले महीनों में राज्य में रैलियां करेंगे। पार्टी ने जनता से जुड़ने के लिए प्रजा गोसा, बीजेपी भरोसा' और प्रजा संग्राम यात्रा अभियान शुरू करने का फैसला लिया है।
दिल्ली में हुई इस बैठक में जेपी नड्डा, अमित शाह के अलावा भाजपा तेलंगाना अध्यक्ष बंदी संजय, राज्य प्रभारी तरुण चुग, भाजपा के राष्ट्रीय उपाध्यक्ष डीके अरुणा, भाजपा के राष्ट्रीय महासचिव सुनील बंसल, सांसद अरविंद धरमपुरी, सुधाकर रेड्डी-टीएन, के लक्ष्मण सहित कई नेता मौजूद रहे।
दो राउंड में हुई 4 घंटे की बैठक
न्यूज एजेंसी ANI ने सूत्रों के हवाले से बताया कि 4 घंटे तक चली बैठक दो राउंड में हुई। पहले राउंड में दो घंटे जेपी नड्डा, अमित शाह और बीजेपी तेलंगाना अध्यक्ष संजय ने बैठक की अध्यक्षता की। अगले 2 घंटे दूसरे राउंड की बैठक को राज्य के नेताओं ने लीड किया।
प्रजा गोसा, बीजेपी भरोसा और प्रजा संग्राम यात्रा अभियान चलाएगी बीजेपी
बैठक में राज्य के नेताओं को बीजेपी की उपलब्धियां जनता तक पहुंचाने की जिम्मेदारी दी गई है। इसके लिए पार्टी राज्य में 'प्रजा गोसा, बीजेपी भरोसा' और प्रजा संग्राम यात्रा अभियान शुरू करने का फैसला लिया गया है।
इसका उद्देश्य पार्टी का बूथ लेवल पर मजबूत करना है। वहीं, बीजेपी के टॉप लीडर्स आने वाले महीने में तेलंगाना के 119 निर्वाचन क्षेत्रों में रैलियां करेंगे। प्रधानमंत्री नरेंद्र मोदी एक महीने के बाद हैदराबाद में समापन रैली करेंगे।
तेलंगाना की राजनीति से जुड़ी अन्य खबरें यहां पढ़ें...
तेलंगाना कांग्रेस के 12 नेताओं ने इस्तीफा दिया, पार्टी आलाकमान को लिखा लेटर, कहा- 50% से अधिक नेता बाहर
तेलंगाना कांग्रेस के 12 नेताओं ने पार्टी से इस्तीफा दे दिया है। इन नेताओं ने आरोप लगाया कि प्रदेश कांग्रेस कमेटी (PCC) के नेतृत्व लोकल नेताओं को दरकिनार कर दूसरे पार्टी से आए नेताओं को अधिक तरजीह दे रही है और उन्हें कांग्रेस के पुराने नेताओं के ऊपर का पद दिया जा रहा है। इस मामले में लोकसभा सांसद उत्तम कुमार ने कांग्रेस आलाकमान को चिट्ठी लिखी है और कहा कि पार्टी में 50 फीसदी से अधिक नेताओं को बाहरी बताया। पढ़ें पूरी खबर...